procesaur/Wiki.mk huggingface dataset:
Нукуалофа

Нукуалофа е главен град и комерцијален, транспортен и социјален центар на Тонга. Се наоѓа на северниот брег на островот Тонгатапу, на најјужната островна група на Тонга. Нукуалофа има околу 35% од вкупното население на државата.
1 Стопанство
Нукуалофа е економски и културен центар на Тонга. Во Нукуалофа е седиштето на авио-превозникот Пеау Вавау, во хотелот Пасифик Ројал. Трговските центри и маркети се претежно сконцентрирани во Нукуалофа. Градот располага со поголем број туристички хотели.
2 Клима
Тропска поморска клима.
3 Збратимени градови
Нукуалофа е збратимен со:
* Витби, Обединето Кралство
* Хејзелтон, САД
Грацарова кула

Грацарова кула (|Gracarjev turn, |Feistenberg) — замок кај Храстје, Општина Шентјернеј, Словенија. Замокот не е запишан во средновековните извори, иако историчарот Валвазор го споменува замокот во 14 век, кој бил изграден од страна на семејство Грацар, од каде потекнува и името на палатата. Откако била во сопственост на повеќе семејства, во 1821 година била купена од страна на Антон Рудеж. За време на Втората светска војна, објектот бил запален од страна на југословенските партизани, а подоцна истиот бил реновиран.
1 Галерија
Ијув (округ)

Ијув е округ во Науру, сместена во североисточниот регион на островот.
1 Местоположба и одлики
Округот се граничи со округот Анабар на север и Анибар на југ. Ијув е дел од изборната единица Анабар. Округот зазема површина од 1.1 километар квадратен и има население од 276 жители.
Бое (округ)

Бое е округ во Науру во изборната единица Бое.
1 Местоположба
Округот се наоѓа во југозападниот дел на островот. Бое граничи со Аиво, Јарен и со Тихи Океан.
1.1 Површина и население
Округот зазема површина од 0.5 км<sup>2</sup> и има население од 845 жители
Нибок (округ)

Нибок е округ во Науру.
1 Географија
Округот се наоѓа на западниот дел од островот со вкупна површина од 1.6 км<sup>2</sup>. Во 2003 година округот имал население од 724 жители.
Уабое (округ)

Уабое е округ во Науру и се наоѓа во северозападниот дел од островот.
1 Површина и население
Округот има површина од 0.8 км<sup>2</sup> и население од 341 жители. Овој округ е дел од изборната единица Убениде.
Фунафути

Фунафути (|Funafuti) — атол во Тувалу кој служи како главен град на државата. Фунафути е исто така еден од деветте окрузи во Тувалу. Фунафути, според пописот од 2002 година, имал население од 4,492 жители, што е најнаселен атол во земјата. Атолот е широк од 20 до 400 метри и во средината се наоѓа лагуна која има 188 километри должина, 14 километри широчина и има површина од 275 км<sup>2</sup>, што ја прави најголема лагуна во Тувалу. Вкупната површина на копното на Фунафути изнесува 2.4 км<sup>2</sup>, што е помалку од еден процент од вкупната површина на земјата. На Фунафути има писта, хотел и административни згради, како и станбени објекти изградени на традицинален начин од палма или од цимент. Најистакнат објект на островот е Црквата во Тувалу.
Атолот е составен од неколку помали островчиња. Најголемо островче е Фонгафале, каде се наоѓаат четири села вклучувајќи го и Ваијаку кој е седиште на владата. На Фунафути има две основни училишта и едно средно училиште. Бидејќи Тувалу нема градови, целиот атол официјално се смета за главен град, но некогаш како главен град се смета Фонгафале или Ваијаку.
1 Села
;Централно Фонгафале
*Факајфоу - 1007 жители
*Сенала - 589 жители
*Алапи - 1024 жители
*Вајаку - 516 жители
;Остатокот од Фонгафале
Остатокот од Фонгафале со полуостровот Тенгако на север имаат:
*Лофеагај - 399 жители
*Теоне - 540 жители
*Текаватоетое- 343 жители
;Фунафала
*Фунафала - 22 жители
;Аматуку
*Аматуку - 52 жители
2 Лагуна
Лагуната или на тувалски позната како ''TeNamo'' е најголемата лагуна во Тувалу. Таа има 24.5 километгри должина, 17 километри ширина и површина од 275 км<sup>2</sup>. Најдлабоката измерена точка е 52 метри, но има карпи кои можат да се достигнат на 6 метри длабочина.
3 Островчиња
Фунафути е составен од најмалку 33 островчиња. Најголем од сите е Фонгафале, кој е проследен од Фунафала. Најмалку три острови се населени, односно Фонгафале, Фунафала и Аматуку.
* Аматуку
* Авалау
* Фалаојго
* Фале Фату
* Фатато
* Фингафале
* Фуафату
* Фуагеја
* Фуалефеке
* Фуалопа
* Фунафала
* Фунаману
* Луамоту
* Матејка
* Мотугие
* Мотулоа
* Мулитефала
* Нукусавалевале
* Папа Елисе
* Пукасавиливили
* Те Афуафоу
* Те Афуалику
* Тефала
* Телеле
* Тенгако (полуостров на островот Фонгафале)
* Тенгасу
* Тепука
* Тепука Вили Вили
* Тутанга
* Васафуа
* и уште најмалку пет други
4 Поврзано
* Тувалу
* Острови во Тувалу
Изборни единици на Науру

Изборните единици на Науру се:
* Изборна единица Аиво (Аиво)
* Изборна единица Анабар (Анабар, Анибар, Ијув)
* Изборна единица Анетан (Анетан, Ева)
* Изборна единица Бое (Бое)
* Изборна единица Буада (Буада)
* Изборна единица Мененг (Мененг)
* Изборна единица Убениде (Баити, Деногомоду, Нибок, Уабое)
* Изборна единица Јарен (Јарен)
Буада (округ)

Буада е округ во Науру и е дел од изборната единица Буада.
1 Географија
Буада е единствениот округ во Науру кој нема излез на море. Тој се наоѓа во југозападниот дел од островот, околу лагуната Буада. Овој округ има површина од 2.6 км<sup>2</sup>.
2 Население
Буада има вкупно население од 969 жители.
Ева (округ)

Ева е округ во Науру и се наоѓа во северниот дел од островот.
1 Површина и население
Округот зазема површина од 1.2 км<sup>2</sup> и има население од 537 жители. Ева е дел од изборната единица Анетан.
2 Позначајни личности
* Маркус Стивен, претседател на Науру од 2007.
Камбриум

Камбриумот е најраниот период од Палеозојската ера (Палеозоик) кој го опфаќа времето од пред околу 555 и 505 милиони години. Тој е именуван по Камбрија, каде за првпат се испитувани карпите од овој период.
Во геолошката временска скала, Камбриумот е сместен помеѓу Предкамбриумот и Ордовикот. Тој обележува една важна етапа во историјата на животот на Земјата. Тоа е затоа што тогаш се појавиле поглавните групи на животни.
Фосили кои се среќаваат во Камбриумот се:
* фосили од едиакарската фауна
* првите посложени фосили-траги
* првите фосили од черупкеста фауна
* фосили на типичната камбриска макрофауна.
1 Развој на живиот свет
Камбриум најдобро може да се опише како време на еволуциона експлозија. На почетокот на овој период, животните развиваат скелетни, тврди делове, кои им служат како заштита и потпора на мекото тело. Свои претставници, во текот на камбриум, имаат сите кругови на марински бербетници, со исклучок на Bryozoa. Доминантни морски бербетниаци со скелет се трилобити, брахиоподи и археоцијатиди.
Матерхорн

Матерхорн (|Matterhorn, |Monte Cervino, |Mont Cervin) — врв на Пенинските Алпи. Лежи на границата помеѓу Швајцарија и Италија. Висок е 4.478 метри и е еден од највисоките врвови на Алпите. Исто така е еден од најопасните врвови на Алпите: од 1865 - кога бил прво искачен - до 1995, повеќе од 500 алпинисти загинале качувајќи се.
Од планината се гледа градот Цермат на североисток и Червинија на југ.
Иако не е највисоката планина во Швајцарија, Матерхорн се смета за еден од најрепрезентативните симболи на Швајцарските Алпи и Алпите воопшто.
1 Поврзано
* Пенински Алпи
* Монте Роза
* Вајсхорн
Рамнина (математика)

Во математиката под поимот рамнина се подразбираат повеќе работи. Најчестиот е оној најинтуитивниот: рамнината претставува ''рамна'', бесконечна, дводимензионална површина која е дел од тридимензионалниот простор. Поимот ''рамна'' може да се сфати интуитивно, но и коректно математички, ако се толкува како ''нула закривеност''.
Општо, нека во тридимензионалниот (Евклидов) простор е воведен координатен систем. Ако рамнина минува низ координатниот почеток, тогаш таа претставува дводимензионален потпростор од тридимензионалниот простор. Рамнините кои не минуваат низ координатниот почеток може да се добијат со транслација на овие потпростори и без губење на општоста да се разгледуваат како такви.
Во случајот на Евклидови простори со повисока димензија од три, се воведува концептот на ''k''-рамнина. Така, на пример, во тридимензионален Евклидов простор имаме 1-рамнини и 2-рамнини кои во суштина се правите и „обичните“ рамнини соодветно. Правата е еднодимензионален потпростор, па затоа е 1-рамнина, додека „обичната“ рамнина е дводимензионален потпростор, па затоа е 2-рамнина. Од друга страна, ако просторот е со четири димензии, тогаш целиот тридимензионален простор (а такви може да има повеќе) во однос на основиот простор би претставувал само 3-рамнина.
1 Поврзано
* Простор
Зоопланктон

Во составот на зоопланктонот припаѓаат речиси сите видови на праживотни (''Protozoa'') и најмалите претставници од животинското царство. Покрај тоа, во оваа група се вбројуваат и некои јајца на рибите како и ларви од ракчиња, прстенести црви, риби, жаркари, школки итн.
Во зоопланктонот на копнените води се вбројуваат различни праживотни, ротифери, водни болви (''Cladocera'') и веслоноги (''Copepoda''). Од праживотните се среќаваат ''Flagellata'', ''Rhizopoda'', ''Testacea'', ''Heliozoa'' и ''Ciliata''. Последниве се особено бројни во органски оптоварени води и многу видови се добри индикатори за сапробност на водата. Често, доминантна зоопланктонска група во копнените води се ротиферите. За разлика од слатките води, океанско-морскиот зоопланктон е побогат со видови. Така, во него се среќаваат и претставници од т.н. желатинозен зоопланктон (или Gelata), каде се вклучени медузите (''Scyphozoa'' и ''Cubozoa'') заедно со медузовидните претставници на реброносците, салпите (''Thaliacea''), апендикулариите (''Larvacea''), стрелестите црви (''Chaetognatha'') и некои пелашки полжави од типот ''Mollusca''. Последниве, всушност, се и едни од најчестите планктонски животни. грабливите хетероподи поседуваат единечна пловна перка за придвижување во водата. Птероподите, за разлика од претходните, имаат еден пар на пловни крила, па затоа одредени видови се познати и како морски пеперутки, по начинот на кои ги движат крилата. Друга група на птероподи користи различни типови на мукусни мрежи за гризење на фитопланктонот и други мали честички. Трета група од птероподите е граблива и користи сложени усни структури за фаќање на желатинозен плен.
de:Plankton#Zooplankton
Фитопланктон

Фитопланктонот е група на планктонски организми како што се автотрофните микроскопски алги (''Chlorophyta'', ''Chrysophyta'', ''Phycophyta'', ''Euglenophyta'', ''Dinophytа'', ''Bacillariophyta'') и цијанобактериите (''Cyanobacteria''). Но не мора еден вид да биде микроскопски за да сочинува дел од планктонската заедница. Пример за ова е кафеавата алга ''Sargassum''. Таа припаѓа во редот ''Fucales'' (се нарекува и ''Fucus natans'') и слободно плива на површината на водата со помош на меурчиња исполнети со гас. Фитопланктонот е најраспространет во живеалишта со високо ниво на хранливи материи.
1 Карактеристични особини на фитопланктонот
Многу планктонски алги поседуваат рогчиња, испакнатинки или крилести структури за да ја зголемат нивната површина во однос на волуменот, што не само ја зголемува можноста за земање на и онака ретката храна од околината, туку и ги штити од хербивори. Исто така, повеќето имаат гасни вакуоли кои претставуваат адаптација за полесно лебдење во водата.
Иако во фитопланктонот припаѓаат фотосинтетски организми, сепак, тоа не мора да е секогаш така. На пример, многу видови на динофлагелати се миксотрофни, што значи дека може да станат хетеротрофи по потреба.
КУД „Дримкол“ - Вевчани

:''За други значења на поимот Дримкол, видете на појаснителната страница''
Културно уметничкото друштво "Дримкол"од Вевчани во своето долгогодишно постоење има оставено свој белег во македонската културна историја.
Формирано е во 1979 година како здружение на граѓани во кое здружение се здружуваат љубовта, желбата и ентузијазмот кон фолклорот на многу млади луѓе во Вевчани.
Од тогаш до денес активно и успешно работи на негување, развивање и презентирање на сценско уметничките дејности, со посебен акцент и внимание кон фолклорната дејност. Како национално богатство на Р Македонија ова културно уметничко друштво се афирмира себеси,и ја афирмира нашата држава онака како што се очекува,квалитетно и достоинствено, а како доказ се освоени дипломи, награди и признанија на домашни и сртански фестивали.
Богатата изворна Вевчанска носија,изворните инструменти, изворните кореографии од Вевчанското поднебје го прават ова друштво едно и единствено, различно од сите други во Македонија. Но покрај изворниот фолклор, на репертоарот на ова друштво се наоѓаат и кореогравски обработки од сите играорни подрачја на нашата држава (источно, западно, централно, јужно), а за нивна презентација ова друштво располага и со соодветна носија од горе споменатите региони.
Квалитетното сериозно и "професионално работење на КУД "Дримкол", предизвикува големо внимание кај младите во Вевчани, ја зголемува желбата и љубовта кон уметноста кај нив овозможува постојано да расте бројот на членови, а тој број денес изнесува 135 активни членови на возраст од 7 до 35 години.
Покрај редовно учество на домашните фолклорни фестивали: Балкански фестивал -Охрид; Илинденски денови -Битола; Оро без граници - Скопје; КУД "Дримкол"има учествувано и на фолклорни фестивали во странство и тоа:
Хрватска - 1979,1980,1982,1987 година; Србија и Црна Гора - 1981, 1997, 2000, 2001, 2002, 2003 година; Германија - 1990 год; Полска - 1993, 1995 год; Турција - 1994, 1997, 1998 год; Бугарија - 1992, 1997 год; Египет- 2002 год; Сардинија-Италија - 2003 г.
Во склоп на КУД "Дримкол" Вевчани работи и аматерската театарска група Патувачкиот театар "Поклонисе и падни" лој обработува и поставува на сцена драмски текстови врз основа на Вевчанскиот немирен дух, а со тоа ја продолжува театарската традиција во Вевчани која датира од 1936 г.
КУД "Дримкол"како висококвалитетна културна институција во Вевчани, дава огромен придонес за развој на македонската култура и традиција.
Вади Садех

Вади Садех (арапски: وديع سعادة) — либанско-австралиски поет и новинар. Бил роден во Либан во 1948 година. Работел како новинар во Бејрут, Лондон, Париз и Никозија, пред миграцијата во Австралија во 1988 година. Тој потоа почнал да работи како уредник во весникот ''Annahar'', објавени во Сиднеј.
Има објавено 12 книги поезија на арапски јазик, а некои се преведени на англиски, германски, француски, шпански и на други јазици. Тој има учествувано на многу фестивали, во Австралија и на меѓународно ниво. Вади Садех од критичарите се смета да има специфичен глас и во современото Арапска поезија.
Бокалце (замок)

Бокалце (|Grad Bokalce, |Strobelhof) — замок во градот Љубљана, Словенија. Замокот (или велепоседничка куќа) се споменува во 12 век. Во 17 век замокот бил во сопственост на семејството Динерсберг. По Втората светска војна, замокот бил национализиран.
Бледски замок

Бледски замок — замок во градот Блед, Словенија. Замокот бил изграден на врвот на 130 метри високата карпа над езерото Блед. Таа е една од најпосетените туристички атракции во Словенија, а денес објектот е претворен во музеј. За првпат објектот се споменува во 1004 година, што го прави еден од најстарите во Словенија. Најстариот дел од замокот е романската кула. Во средниот век биле изградени повеќе кули. Другите згради биле изградени во барокниот период. Во горниот двор се наоѓа капела која била изградена во 16 век, а реновирана околу 1700.
1 Галерија
Словенска Бистрица (замок)

Словенска Бистрица — замок во Словенска Бистрица, Словенија. За првпат замокот се споменува во 1265 година.
Во 1313 година објектот им припаднал на Хабсбуршката монархија, кои го изнајмиле на семејството Валси. По 1368 година била во сопственост на властите од Цеље, а по 1456 година повторно било вратено на хергцогските семејства. Во 1587 година градот и замокот биле купени од Ханс Ветер; во 1717 замокот бил продаден на грофот Атемс, и така се задржало сè до крајот на Втората светска војна, кога бил национализиран.
1 Галерија
Бетнава (дворец)

Бетнава — дворец во близина на градот Марибор, Словенија. Замокот за првпат се споменува во 1319 година под името ''Винтенав''. Градбата поминала низ рацете на многу сопственици, вклучувајќи ги и семејствата на благородницие Херберштајн, Киесл, Ауерсперг, Урсини, Брандис. За време на нивниот мандат, објектот бил трансформиран во протестантски дворец, полн со капели и гробишта. Во 1863 година, Бетнава станала летна резиденција на епископите од Марибор и Лаван.
Во 1784 година, зградата била реновирана во стил на Барок, градби кои биле модерни во Виена во тоа време. На западната страна се наоѓа капела која е посветена на Вистинскиот Крст. Главната фасада потекнува од 19 век.
Брдо кај Крањ (замок)

Брдо кај Крањ — замок наоѓа во Предосље, Градска општина Крањ, Словенија. Оваа палата е една од главните места каде се одржуваат дипломатски состаноци на Владата на Република Словенија.
Зградата била изградена во 1510 година од страна на крањскиот гроф Георг, кој во тоа време бил генерален администратор на Хабсбуршкиот приватен имот во Војводство Крањ. Првично била изградена во ренесансен стил, но повеќепати бил реновиран. Во 18 век, објектот бил купен од страна на Микеланџело Зоис, татко на просветителскиот крањски уметник и природен научник Жига Зоис. Во 19 век, нејзината внатрешност била целосно реновирана.
Во првите децении на XX век била купена од страна на кнезот Павле Караѓорѓевиќ во 1935 година. Во негово време, палатата се трансформирала во летна резиденција на тогашните власти. Помеѓу 1935 и 1941 година, неколку истакнати поединци престојувале како гости во Брдо, вклучувајќи го британскиот крал Едвард VIII.
Кога Југославија станала комунистичка држава во 1945 година, зградата била конфискувана од династија Караѓорѓевиќ и станала летна резиденција на југословенскиот водач Јосип Броз Тито. По смртта на Тито во 1980 година, имотот бил префрлен во Социјалистичка Република Словенија и подоцна истиот бил наследен од страна на Владата на независната Република Словенија. Во својата традиционална улога на домаќин на национални и меѓународни конференции, во 1990 година, овде било местото на одржување на конференцијата меѓу водачите на шест југословенски републики во еден неуспешен обид да го спречи распаѓањето на федерација.
На 16 јуни 2001 година палатата била домаќин на самитот меѓу САД и Русија, одсносно нејзините претседатели Џорџ Буш и Владимир Путин. Во првата половина на 2008 година, кога Словенија била претседавач со ЕУ, во оваа палата исто така се одржал самит.
Бела Печ (замок)

Бела Печ (|Grad Bela Peč; |Schloss Weissenfels; |Castello Fusine) — замок кој се наоѓал во Фузине ин Валромана (Бела Печ) во денешната покраина Уди, Италија, на границата со Словенија и Австрија. Дел од рушевините на замокот се наоѓаат на самата италијанска територија. Замокот е изграден во 1431 година од цељскиот гроф Фридрих II.
Во текот на својата историја, замокот служел за заштита на рудните богатства кои се наоѓаат по долината на Сава. По 1456 година, замокот бил во сопственост на Хабсбуршката монархија. Во текот на 1500 година, сопственици на замокот биле семејствата Бучелени и Јасенисемејство Кос. Изградбата била напуштена во XVIII век.
Баумкирхерова кула

Баумкирхерова кула — одбранбена кула во Випава, Словенија. Кулата била изградена од Херхин Кранспергар во 1342 година, како место за надгледување и контролирање на мостот кај реката Виправа. Во 1386 била продадена на Херман I Баумкирхер, од каде доаѓа и денешното и име. Семејството со објектот владеела до 1471 година, кога тогашниот сопственик Андреас Баумкирхер се побунил против светиот римски цар Фридрих III. По ова, тој бил погубен во Грац. Замокот се вратил во сопственост на Војводството Крањска.
Од 1533 или 1624 до крајот на Првата светска војна, замокот бил во сопственост на семејство Лантиери.
Ајманов замок

Ајманов замок — замок во селото Свети Дух, Општина Шкофја Лока, Словенија. Замокот бил изграден во 17 век, во 1679 од страна на гувернерот на Шкофја Лока, Франц Матија. Последователни сопственици на замокот биле семејствата на Ангербург, Видманштетен, Дитрих, Занети, Флаченфелд и Диензи.
Овде се наоѓа и капелата на Пресвета Богородица која била изградена во 1733, и чиј олтар бил направен од Франц Јеловшек, еден од најголемите словенечки сликари на XVIII век.
Во 1746 замокот бил продаден на Адам Динзи. Кон крајот на 18 век го добива сегашното име "Ајман" по друг сопственик, на д-р. Хеиман. Во 1918 била во сопственост на Марија Ѓузел, а потоа и на семејство Демшар до Втората светска војна. За време на војната замокот бил изгорен, а по војната истиот бил повторно реновиран.
Зрин (тврдина)

Тврдината Зрин се наоѓа во регионот Зрин, Сисачко-мославинска жупанија, во Хрватска. Замокот за првпат се споменува во 13 век, кога бил во сопственост на династија Бобоничи. Од 1347 година била во сопственост на династија Шубиќ, кога го добила и денешното име ''Зринска тврдина''. Во ниван сопственост се наоѓала до 1577 година, кога истата била заземена од страна на Османлиите. Во 1718 година била ослободена. Денеска, од неа има останато само рушевини.
Велики Табор

Тврдината Велики Табор се наоѓа во регионот Хрватско Загорје, во Хрватска. Замокот се наоѓа на надморска висина од 334 метри. Овој замок е споменик на културата во Хрватска. Најстарите делови од тврдината биле изградени во 12 век, а денешниот изглед тврдината го добила во 16 век. Се смета дека замокот бил изграден од страна на семејството Раткај во текот на 16 век, по доделувањето на земја од страна на Иваниш Корвин во 1502 година на истот семејство.
Темс-Коромандел

Темс-Коромандел (|Thames-Coromandel District) — округ во Северниот Остров на Нов Зеланд, со седиште во градот Темс. Се протега во подрачјето околу Темскиот Ферт и полуостровот Коромандел, југоисточно од Окленд. Ова е првиот окружен совет формиран во Нов Зеланд, 1975.
1 Население
Во 2017 г. округот броел жители. Од нив, 7.260 жвееле во Темс, 4.960 во Фитијанга, 3.555 во Фангамата и 1.476 во Коромандел.
2 Месна управа
Окружниот совет Темс-Коромандел е создаден со спојување на поранешните грофовиски совети (управи) на Темс и Коромандел.
Окрузи во Науру

Науру има 14 окрузи. Секој се состои од неколку села, од кои дел се напуштени или разрушени. Окрузите во Науру се:
Бр. Округ Изворно Површина(хектари) Население(2005) Села
1, Аиво, ''Aiwo'', 100, 1.092, 8
2, Анабар, ''Anabar'', 143, 502, 15
3, Анетан, ''Anetan'', 100, 516, 12
4, Анибар, ''Anibare'', 314, 160, 17
5, Баити, ''Baiti'', 123, 572, 15
6, Бое, ''Boe'', 66, 795, 4
7, Буада, ''Buada'', 266, 716, 14
8, Денигомоду, ''Denigomodu'', 118, 2.827, 17
9, Ева, ''Eoa'', 117, 318, 12
10, Ијув, ''Ijuw'', 112, 303, 13
11, Мененг, ''Meneng'', 288, 1.830, 18
12, Нибок, ''Nibok'', 136, 432, 11
13, Уабое, ''Uaboe'', 97, 335, 6
14, Јарен, ''Yaren'', 150, 820, 7
Науру, ''Nauru'', 2.130, 11.218, 169
1 Поврзано
* Географија на Науру
* Демографија на Науру
en:Nauru#Administrative divisions
Тврдина Велики Буковец

Тврдината Велики Буковец се наоѓа во Велики Буковец, Вараждинска жупанија, во Хрватска. Замокот датира од 1745 година и историски припаѓа на Династија Драшковиќ.
До Втората светска војна, замокот бил во сопственост на Павле и Елиза Драшковиќ кои се преселиле во Австрија. По војната, замокот бил национализиран со доаѓањето на комунистичкиот режим во Југославија. Карло Драшковиќ се вратил во новата независна Хрватска во 1990 година и денеска повторно овој замок е во негова сопственост.
Тврдина Свети Никола

Тврдината Свети Никола се наоѓа во Шибеник, во Хрватска. Во градот има четири тврдини, но само оваа тврдина се наоѓа на самото пристаниште на Јадранското Море. Тврдината била изградена во 1525 година, во времето кога со овие простори простори владееле Венецијаните. Нејзин архитект е Хиронимос Ди Сан Махаела.
1 Галерија
Слатинско Езеро

Слатинско Езеро — поранешно вештачко езеро во близина на селото Слатино, на околу 35 км северно од Охрид.
Се напојувало со вода од Мраморечка Река и било со вкупна зафатнина од 1.400.000 м<sup>3</sup> и висинa на браната од 15,5 м. Водите од ова езеро се користеле за наводнување на земјоделските површини во Слатинско, Издеглавско и Оздоленско Поле, со вкупно 420 ха, но и за спортски риболов и туризам.
Денес, езерото повеќе не постои, откако било целосно испразнето во 2013 година поради пукање на неговата брана во февруари 2013 година.
1 Потекло на поимот
Езерото името го добило по селото Слатино, во чијашто непосредна близина се наоѓало.
2 Историја
Езерото настанало со изградба на земјено-насипната брана во 1963 година. Браната била направена од глина, камења и земја.
Во 1993 година, езерото било целосно испразнето, поради поправка на браната и повторно било порибено во 1994 година.
На 23 февруари 2013 година, браната на Слатинското Езеро пукнала поради што надлежните установи наредиле целосно празнење на езерото. Најзагрозени од ваквата состојба се нашле малкуте преостанати жители на малото село Слатински Чифлик, како и нивите во околното поле, поради што биле и евакуирани од своите домови во најопасните моменти.
Во 2015 година, по речиси две години без вода, повторно било наполнето од обилните врнежи, како и постојаниот доток на вода од реката, иако браната сè уште не била санирана, за што Општина Дебрца најавила проект за нејзина обнова во текот на 2017 година.
2.1 Еколошка катастрофа
Поради испразнувањето на езерото, кое било направено поради пукањето на браната во февруари 2013 година, езерото останало целосно без вода, со што била уништена целокупната флора и фауна на самото езеро, кое денес е целосно обраснато со трска.
Пред целосното истекување на водата од езерото, во јуни 2013 година било одлучено целокупниот рибен фонд во езерото да биде изловен, со што крупните примероци на автохтон крап да се пренесат во езерцето во дворот на Хидробиолошкиот институт во Охрид, додека останатите ситни риби од сите видови да бидат префрлени во Требенишко Езеро и во останатите водни текови во сливното подрачје на Охридското Езеро.
Тракошчанска тврдина

Тракошчанската тврдина е дворец кој се наоѓа во Хрватско Загорје, во Хрватска. Замокот е државна сопственост на Република Хрватска, а со него управува музејската установа „Двор Тракошчан“.
1 Потекло на името
Се смета дека името Тракошчан потекнува оттаму што замокот, којшто е изграден на врвот на еден карпест рид, оддалеку изгледал како змеј застанат на карпа. Оттука, името Тракошчан настанало со спојување на зборот „драко“ (којшто е изведен од германскиот збор „Drache“ што означуве змеј) со зборот „stayn“ што означува камен.
2 Историја
Дворецот бил изграден во 13 век, како мала тврдина во времето на Загорското кнежевство, изградена поради контрола на границата и на важните патишта во околината. Подоцна, со изградбата на кулата, замокот прераснал во тврдина (''Burg'') наменета за одбрана од огнено оружје. Со текот на времето, неговото воено значење исчезнало, така што во XIX век тој бил претворен во резиденција во којашто живееле неговите сопственици.
Низ историјата, со него владееле феудалните династии Целски, Јан Витовец, Корвини. По распадот на кнежевството, со дворецот управувал Гулај, а од 1568 година династија Драшковиќ. Дворецот бил на неколкупати прошируван, но најголема промена доживеал во времето на семејството Драшковиќ, кога биле изградени кулите кои служеле за статиционирање на топовите. Во XVIII век, кулите биле модернизирани, а објектот бил обиколен со ѕидини. Во времето на Јурај Драшковиќ дворецот бил уреден со паркова шума, со ретки дрвја на овие простори, како и со создавање на вештачко езеро. Оваа династија дворецот го поседувала до 1994 година, кога се иселиле во Австрија.
3 Музејот Тракошчан
Замокот е заштитено културно добро и претставува дел од поширока целина којашто, покрај него, е составена од придружните згради на дворецот, градини, парк-шума и езеро. Во дворецот се наоѓа музеј со богата збирка на уметнички слики, мебел и оружје, како и со клавир од првата половина на 19 век. Непосредната околина на замокот е обликувана како парк-шума, со градини кои се осмислени пред 150 години, а дворецот е опкружен со мало езеро.
Список на главни градови во Африка

Ова е список на главни градови во Африка. Во него се наедени само главните градови на меѓународно признати држави.
Град, Локално име, Држава, Слика
Абуџа, Abuja
Акра, Accra
Адис Абеба, ኣዲስ ኣበባ
Алжир, الجزائر
Антананариво, Antananarivo
Асмара, ኣስመራ
Бамако, Bamako
Банги, Bangui
Банџул, Banjul
Бисао, Bisau
Бразавил, Brazzaville
Буџумбура, Bujumbura
Викторија, Victoria
Вундхук, Windhoek
Габороне, Gaborone
Дакар, Ville de Dakar
Додома, Dodoma
Јамусукро, Yamoussoukro
Јаунде, Yaoundé
Каиро, القاهرة
Конакри, Kɔnakiri
Кампала, Kampala
Картум, الخرطوم
Кигали, Kigali
Киншаса, Ville de Kinshasa
Либрвил, Libreville
Лилонгве, Lilongwe
Ломе, Lomé
Луанда, Luanda
Лусака, Lusaka
Малабо, Malabo
Мапуто, Maputo
Масеру, Maseru
Мбабане, Mbabane
Могадишу, مقديشو
Монровија, Monrovia
Морони, موروني
Најроби, Nairobi
Нџамена, نجامينا
Нијамеј, Niamey
Нуакшот, نواكشوط
Порт Луј, Port Louis
Порто-Ново, Porto-Novo
Праја, Praia
Преторија, Pretoria
Рабат, الرباط
Саун Томе, São Tomé
Триполи, طرابلس
Тунис, تونس‎
Уагадугу, Ouagadougou
Фритаун, Freetown
Хараре, Harare
Џибути, جيبوتي‎
1 Поврано
* Список на главни градови во светот
Летна универзијада - 1965

IV Летна универзијада — универзијада одржала од 20 до 30 август 1965 во Будимпешта, Унгарија.
1 Спортови
* Атлетика
* Ватерполо
* Гимнастика
* Кошарка
* Мечување
* Одбојка
* Пливање
* Скокови во вода
* Тенис
2 Освојувачи на медали
1, 16, 8, 14, 38
2, 14, 26, 16, 58
3, 14, 10, 9, 33
4, 7, 0, 3, 10
5, 6, 2, 1, 9
6, 4, 2, 5, 11
7, 4, 4, 3, 11
8, 2, 3, 3, 8
8, Романија (домаќин), 2, 3, 3, 8
10, 1, 4, 4, 9
11, 1, 1, 3, 5
12, 1, 1, 1, 3
13, 1, 0, 3, 4
14, 1, 0, 1, 2
15, 0, 3, 2, 5
16, 0, 3, 1, 4
17, 0, 2, 0, 2
18, 0, 0, 1, 1
Летна универзијада - 1975

VIII Летна универзијада — универзијада одржана од 18 до 21 септември 1975 во Рим, Италија. Всушност, Универзијадата била откажана, па настанот содржел натпревари само во атлетика, кои биле во рамките на Светското универзитетско првенство.
1 Освојувачи на медали
1, 7, 5, 11, 23
2, 7, 3, 1, 11
3, (домаќин), 5, 1, 1, 7
4, 3, 2, 2, 7
5, 3, 2, 0, 5
6, Романија, 2, 6, 4, 12
7, 2, 4, 0, 6
8, Бугарија, 2, 0, 4, 6
9, 1, 4, 2, 7
10, 1, 1, 1, 3
11, 1, 1, 0, 2
12, 1, 0, 0, 1
13, 0, 3, 4, 7
14, 0, 2, 0, 2
15, 0, 1, 2, 3
16, 0, 0, 1, 1
16, 0, 0, 1, 1
16, 0, 0, 1, 1
Вкупно 35 35 35 105
Нови Зрин

Тврдината Нови Зрин е тврдина која се наоѓала во Доња Дубрава, во Хрватска. Тврдината била изградена во времето на Никола Зрински во периодот од 1661 до 1664 година. Целта на нејзината изградба била овие простори да се обдранат од постојаните напади на Османлиите. Но, Османлиите на 6 април 1664 година тврдината ја разрушиле.
Нектон

Нектон — група на организми кои се движат независно од струите во водната маса. Големината на телото на нектонските форми варира од неколку сантиметри, па до 30 метри. Важна одлика на нектонот е брзото движење, како и маневрабилноста (манифестирана со линеарна и аглеста ацелерација, стартување, запирање, вртење – со еден збор манифестирање агилност). Во светот на нектонот доминира инерцијата.
Нектонски организми се рибите, китовите, некои главонози, ракови, жаркари и други без‘рбетници.
1 Поврзано
* Планктон
* Неустон
* Бентос
* Перифитон
Тврдина Нехај

Тврдината Нехај се наоѓа во градот Сењ, во Хрватска. Тврдината е позната и како ''Кула Нехај''. Тврдината е изградена на истоименото брдо во 1558 година, под надзор на капетанот и генералот на хрватската армија, Иван Ленковиќ. Ускоците оваа тврдина ја користиле како засолниште, и место од каде ги напаѓале позициите на Османлиите и Венецијаните, бранејќи го градот Сењ. Тврдината е симбол на градот, и таа се наоѓа на грбот на градот. Ѕидините на тврдината се високи 18 метри, а темелите 5.5 метри, Тврдината има пет кули.
Перифитон

Перифитонот е сложена мешавина од алги, цијанобактерии, хетеротрофни микроорганизми, како и детритус кој е прицврстен за субмерзните (подводните) површини во повеќето водни екосистеми.
Перифитонските видови може да растат прикрепени за други растенија (ефитски перифитон) или на карпи (епилитски перифитон), како и на друг супстрат (епибентосен перифитон). Најчесто перифитонот се состои од дијатомеи, како и од многу филаментозни алги (''Spirogyra'', ''Anabaena'', ''Oscillatoria'', ''Lyngbya'', ''Pithophora'' итн.). Абундантноста на перифитонот се зголемува пропорционално со количината на хранливи материи. Оваа група организми може да биде важен извор на храна за хербиворите (растенојадите).
Перифитонот може да апсорбира контаминанти на тој начин што ги отстранува од водниот столб и го ограничува нивното движење во околината. Перифитонот претставува и важен индикатор за квалитетот за водата.
1 Поврзано
* Планктон
* Нектон
* Неустон
* Бентос
Летна универзијада - 1967

V Летна универзијада — универзијада одржана од 26 август до 4 септември 1967 во Токио, Јапонија.
1 Спортови
* Атлетика
* Кошарка
* Пливање
* Тенис
* Џудо
2 Освојувачи на медали
1, 31, 21, 6, 58
2, 19, 18, 24, 61
3, 8, 9, 5, 22
4, 4, 11, 9, 24
5, 4, 5, 14, 23
6, 4, 5, 8, 17
7, 2, 1, 2, 5
8, 2, 0, 4, 6
9, 2, 0, 0, 2
10, 1, 9, 1, 11
11, 1, 1, 3, 5
11, 1, 1, 3, 5
13, 1, 1, 1, 3
14, 1, 0, 0, 1
14, 1, 0, 0, 1
14, 1, 0, 0, 1
17, 0, 2, 0, 2
18, 0, 1, 0, 1
19, 0, 0, 4, 4
20, 0, 0, 1, 1
20, 0, 0, 1, 1
20, 0, 0, 1, 1
Летна универзијада - 1970

VI Летна универзијада — универзијада одржана од 26 август до 6 септември 1970 во Торино, Италија.
Начално, Универзијадата требало да се одржат во Лисабон во 1969, но потоа одлуката била променета и за град-домаќин бил избран градот Торино, а Универзијадата се одржала во 1970, со што бил нарушен континуитетот на одржување на секои две години.
1 Освојувачи на медали
1, 26, 17, 15, 58
2, 22, 18, 11, 51
3, 8, 3, 4, 15
4, (домаќин), 4, 4, 7, 15
5, 3, 7, 5, 15
6, 3, 6, 6, 15
7, 3, 6, 4, 13
8, 3, 4, 7, 14
9, 3, 1, 5, 9
10, 3, 1, 1, 5
11, 1, 1, 2, 4
12, 1, 1, 1, 3
12, 1, 1, 1, 3
14, 1, 0, 4, 5
15, Романија, 0, 4, 2, 6
16, 0, 2, 2, 4
17, 0, 1, 0, 1
17, 0, 1, 0, 1
17, 0, 1, 0, 1
17, 0, 1, 0, 1
21, 0, 0, 1, 1
21, 0, 0, 1, 1
21, 0, 0, 1, 1
21, 0, 0, 1, 1
Неустон

Неустон (од грчки ''neustos'' - пливање) — име за група на водни организми кои како своја животна средина го користат површинскиот напон кој владее на површината од водните екосистеми. Тој образува еден вид на површинска дамка. Овие организми се среќаваат на помирните места во стоечките води (најчесто езерата), каде нема големо бранување на водата.
Типичните претставници на оваа зона се најчесто со мали димензии, но може да бидат и покрупни, како на пример ларвата на весларот (''Dytiscus'') и полжавот ''Lymnaea''. Во оваа зона може да се најде и камшикарот ''Chromulina''. Во периодот кога го населува неустонот, тој со камшичето се прицврстува за површинската дамка и избива на површината, каде и останува. Доколку се развие во поголем број, на водата и дава златнометален сјај. Исто така, и некои планктонски алги можат повремено да ја населат оваа зона. ''Euglena neustonica'', на пример, може да создаде зелени превлаки по површината. Од животинските видови во оваа зона може да се сретнат некои инсекти (''Hydrometra''), кои се движат по површината, а под површината, во хипонеустонот, се среќаваат ларвите на комарците заедно со барскиот полжав.
1 Поврзано
* Планктон
* Нектон
* Бентос
* Перифитон
Медведград

Медведград се наоѓа на планината Медведница, во Хрватска. Медведград е стар град, кој бил изграден во 13 век (1249-1254), по инвазијата на Татарите (1242) на овие простори. Градот се наоѓа на надморска висина од 593 метри. Во времето кога бил изграден, Медведград бил еден од најголемите тврдини во Хрватска. градот бил напуштен по земјотресот од 1590 година, а веќе во 1642 година местото се споменува само како рушевина.
Во тврдината се наоѓа готска капела Свети Филип и Јаков и Олтар, кој претставува споменик на паднатите борци во времето на војната во Хрватска. Од тврдината се гледа градот Загреб.
Бентос

Бентосот — група на водни организми составена од животни форми кои живеат на дното од водните екосистеми. Застапени се од литоралот, па до ултраабисалот. Сите тие се одликуваат со неколку посебни прилагодби за живот на дното:
# Поголемиот дел животни се со радијална симетрија (''Cnidaria'', ''Echinodermata'') или се асиметрични (''Porifera'');
# Поголемиот дел се со вреќовиден план на градба на телото, без анален отвор (''Cnidaria'' – ''Anthozoa'', ''Hydrozoa'');
# Најчесто филтраторен начин на исхранување, со разни видови на перести жабри (''Polychaeta'') и филтраторни апарати (''Bivalvia'');
# Одредени претставници живеат во куќички кои служат како заштита (пред сè ''Polychaeta'' и ''Rotifera'');
# Посебен животен фактор е супстратот за кој се прикрепени.
1 Поделба по големина
1.1 Макробентос
Опфаќа поголеми, видливи форми, обично поголеми од 1 mm.
1.2 Мејобентос
Тоа е ситен бентос кој опфаќа организми помали од 1 mm, но пошироки од 32 µm.
1.3 Микробентос
Тоа е микроскопски бентос кој опфаќа форми помали од 32 µm.
2 Поврзано
* Планктон
* Нектон
* Неустон
* Перифитон
Летна универзијада - 1973

VII Летна универзијада — универзијада од 15 до 25 август 1973 во Москва, СССР.
1 Освојувачи на медали
1, (домаќин), 68, 36, 30, 134
2, 19, 16, 18, 53
3, Романија, 4, 7, 8, 19
4, 3, 8, 1, 12
5, 2, 3, 5, 10
6, 2, 3, 1, 6
7, 2, 3, 1, 6
8, 2, 2, 1, 5
9, 2, 0, 6, 8
10, 1, 9, 4, 14
11, Бугарија, 1, 7, 7, 15
12, 1, 4, 7, 12
13, 1, 3, 8, 12
14, 1, 2, 1, 4
15, 1, 1, 2, 4
16, 1, 0, 1, 2
17, 0, 4, 0, 4
18, 0, 2, 5, 7
19, 0, 1, 3, 4
20, 0, 1, 0, 1
21, 0, 0, 5, 5
22, 0, 0, 2, 2
23, 0, 0, 1, 1
24, 0, 0, 1, 1
25, 0, 0, 1, 1
Средоземни игри 2013

XVII Средоземни игри се одржале во Мерсин, Турција од 20 јуни до 30 јуни 2013. Одлуката била донесена на 27 октомври 2007 г. во Пескара, градот домаќин на игрите, коишто се одржале во 2009. Игрите требало да се одржат во грчките градови Лариса и Волос, но потоа беило објавено дека им е одземено правото да бидат домаќини на игрите.
Кандидатите за градови-домаќини биле:
* Мерсин, * Волос, * Риека,
Се очекува на игрите да учествуваат над 4.000 спортисти од 24 земји, а медали ќе бидат доделени во 260 дисциплини во 27 спортови.
1 Земји-учеснички
Сите 24 земји учеснички настапуваат на игрите. Ова е првпат на игрите да настапат толку земји. Македонија за првпат учествува на игрите.*********** (прво учество)
********* (земја домаќин)
****
2 Спортови
Официјално, натпревари се одржуваат во следниве спортови:
Правна комисија на Индонезија

Правната Комисија на Индонезија ''(индонезиски: Komisi Yudisial)'' била основана како последица на третиот амандман на Уставот на Индонезија, кој е ратификуван од страна на Народното Советодавно Собрание на 9 ноември 2001 година.
1 Историја
Идејата на телото била да се разгледува и да дава конечна одлука за именувањето, унапредувањето, преносот или разрешувањето на судиите но не успеало да се направи поради неуспехот на статутните книги во 1968 година. Подоцнежниот притисок за формирање на тело за да се воведе чесен, чист, транспарентен и професионален правен систем повторно се појавил во 1998 година. На 9 ноември 2001 година, на својата годишна седница, Народното Советодавно Собрание на Индонезија го донесува третиот амандман на Уставот на Индонезија, и воспоставува судска комисија. На 13 август 2004 година, законот № 22 за судска комисија е донесен, и истиот бил изгласан на 2 јули 2005 година. Официјално претседателот ги назначил и седумте члена на Комисијата. Членовите положиле свечена заклетва пред претседателот на 2 август 2005 година.
2 Моќ
Комисијата предлага кандидати за Индонезискиот Врховниот суд и да работи на ''„одржување на честа, достоинството и однесување на судиите“''. Членовите се назначуваат од страна на претседателот, со согласност на Народниот Претставнички Совет.
3 Наводи
* Denny Indrayana (2008) ''Indonesian Constitutional Reform 1999-2002: An Evaluation of Constitution-Making in Transition'', Kompas Book Publishing, Jakarta ISBN 978-979-709-394-5
*
Уставен суд на Индонезија

Уставниот суд на Индонезија (|Mahkamah Konstitusi) — основан со третиот амандман на Уставот на Индонезија, кој е ратификуван од страна на Народното уставотворно собрание на 9 ноември 2001 година.
1 Историја
Во времето помеѓу усвојувањето на ''третиот уставен амандман'' и утврдувањето на Уставниот суд, неговите должности ги вршел Врховниот суд. Во август 2003 година, Народното уставотворно собрание го донел законот за Уставниот Суд и девет судии биле именувани на 15 август. Тие положиле свечена заклетва уште следниот ден, а на 15 октомври, Врховниот суд го прекунува својот авторитет врз ова тело и со тоа почнува самостојното управување на Уставниот Суд.
2 Моќ
Судот ја има истата правна положба како на Врховниот суд. Своите овластувања, кои се утврдени во член 24 од Уставот, се правни работи во конечните прегледи на законот против Уставот, спорови околу надлежност на државните институции, проблеми со распаѓањето на политичките партии и спорови околу изборните резултати. Тој, исто така, е должен да владее во случај на импичмент на претседателот. Тој се состои од девет членови, тројца кај претседателот, тројца на страната на Врховниот суд и тројца на страната на Народниот претставнички совет.
3 Наводи
* Denny Indrayana (2008) ''Indonesian Constitutional Reform 1999-2002: An Evaluation of Constitution-Making in Transition'', Kompas Book Publishing, Jakarta ISBN 978-979-709-394-5
*
Пливање на светското првенство во водени спортови 2009 – 400м мешано во женска конкуренција

Квалифиакциите и финалето за 400м жени мешано се одржаа на 2 август 2009.
1 Медалисти
Злато, Сребро, Бронза
Катинка Хосцу'''', Кирсти Ковентри'''', Стефани Рајс''''
2 Рекорди
4'29"45, Стефани Рајс, 10 август 2008 Пекинг, Кина
25px, 4'32"89, Кети Хоф, 1 април 2007 Мелбурн, Австралија
3 Квалификации
Место, Име, Националност, Група, Линија, Време, Забелешки
1, Стефани Рајс, 6, 4, 4:34.62
2, Елизабет Бизел, 6, 5, 4:34.80
3, Катинка Хосцу, 5, 5, 4:35.15
4, Тања Хункс, 5, 8, 4:35.84, NR
4, Џулија Смит, 6, 3, 4:35.84
6, Хана Мајли, 4, 4, 4:36.27
7, Кирсти Ковентри, 5, 4, 4:36.42
8, Зузана Јакобос, 6, 6, 4:37.47
9, Саманта Хамил, 6, 1, 4:37.84
10, Џулие Хјортхансен, 5, 1, 4:38.20
11, Алисија Филипи, 4, 5, 4:39.58
12, Јана Мартинова, 5, 3, 4:39.83
13, КериАне Пајне, 5, 6, 4:40.92
14, Ања Клинар, 4, 6, 4:41.00
15, Аника Мелхорн, 5, 0, 4:41.20
16, Алекса Комарнички, 5, 2, 4:41.55
17, Барбора Завадова, 3, 2, 4:41.90
18, Стина Гардел, 4, 9, 4:42.71, NR
19, Анасасија Иваненко, 6, 8, 4:42.96
20, Грејн Марфи, 3, 4, 4:43.20
21, Франческа Сегат, 4, 8, 4:43.77
22, Жоана Маранхаомело, 4, 2, 4:43.87
23, Каролина Шчепанек, 3, 5, 4:45.13
24, Џесика Пингли, 4, 1, 4:46.31
25, Асами Китагава, 6, 9, 4:46.57
26, Лара Грангун, 5, 7, 4:46.93
27, Маико Фуџино, 4, 7, 4:47.11
28, Ронгронг Зенг, 5, 9, 4:48.87
29, Јордис Стајнегер, 6, 0, 4:49.74
30, Марина Риби, 3, 0, 4:50.53
31, Кетрин Меклим, 4, 3, 4:51.09
32, Нуала Марфи, 3, 1, 4:52.12
33, Паула Зуковска, 3, 7, 4:53.52
34, Нина Дитрих, 1, 3, 4:55.10
35, Ника Карлина Петрич, 3, 6, 4:58.90
36, Мароуа Матулати, 3, 9, 5:00.95
37, Хуи Ји Кох, 2, 7, 5:02.13
38, Тинг Чен, 2, 3, 5:02.97
39, Ерика Лајне Стјуарт, 1, 5, 5:04.24
40, Марија Кој, 2, 5, 5:06.74
41, ШенгЈо Тинг, 2, 8, 5:07.73
42, Тинг Тинг Кох, 2, 6, 5:09.52
43, Нибал Јамут, 2, 2, 5:13.71
44, Пуџа Рагхава Алва, 2, 0, 5:28.37
45, Стефани Росоаманама, 2, 9, 5:56.61
4 Финале
Место, Име, Националност, Линија, Време, Забелешки
Катинка Хосцу, 3, 4:30.31, РП
Кирсти Ковентри, 1, 4:32.12
Стефани Рајс, 4, 4:32.29
4, Хана Мајли, 7, 4:32.72
5, Елизабет Бизел, 5, 4:34.90
6, Џулија Смит, 2, 4:35.33
7, Зузана Јакобос, 8, 4:37.85
8, Тања Ханкс, 6, 4:38.15
Тврдина Камерленго

Тврдината Камерленго е тврдина која се наоѓа во градот Трогир, во Хрватска. Најстариот дел од тврдината е нејзината кула, која била изградена кон крајот на 14 век. Ѕидините на тврдината биле изградени по доаѓањето односно заземањето на овие територии од страна на Венецијанската Република. Тврдината била градена во периодот помеѓу 1420 година и 1437 година.
1 Галерија
Константин III Ираклиј

Константин III (латински: ''Heraclius Novus Constantinus''; грчки: ''Ηράκλειος (νέος) Κωνσταντίνος''), (- ) бил византиски цар кој владеел во периодот од февруари до мај 641 година.
1 Животопис
Константин III бил најстариот син на Ираклиј I и неговата прва сопруга Фабија Евдокија. Роденото му име било ''Ираклиј Новус Константинус'', име под кое се качил на престолот. Името Константин било дадено подоцна во византиските текстови, како скратена форма на целосното име на царот и било прифатено да се користи во современата историографија.
Константин бил крунисан за ко-цар од татко му на 22 јануари 613 и малку подоцна бил свршен за својата братучетка, Грегорија, ќерка на првиот братучед на татко му, Никита. Бидејќи двајцата биле втори братучеди, бракот бил технички инцест, но фактот што Грегорија е дел од семејството очигледно било поважно од се.
Константин и Грегорија се ожениле во 629 или 630 и истата година се радил синот првенец Констанс II Ираклиј. Второто дете исто така било машко, со име Теодосиј. Имале и ќерка која подоцна се омажила за сасанидскиот цар Јаздгерд III.
Константин станал цар со полни права по смртта на неговиот татко, во 641 година. Управувал заедно со својот брат Ираклеон, син на Мартина. Неговите поддржувачи и неговиот приватен благајник Филагриј, стравувале од напад врз него од страна на Мартина и Ираклеон и го советувале да ја информира армијата дека починал и да побара помош за заштитата на правата на неговите наследници. Исто така, испратил голема сума пари, повеќе од 2 милиони солидна (златници), на Валентин Аршакуни за да ги раздаде на војниците, за да ги убеди да обезбедат стапување на престолот на неговите наследници по неговата смрт. Тој починал од туберкулоза по само 4 месеци и Ираклеон останал цар со полни права. Слухот дека по наредба на Мартина бил држен во затвор, довело до устоличување на Констанца II како ко-цар, а потоа до детронизација и протерувањето на Мартина и нејзините синови.
Ираклиј II

Константин Ираклиј (626&ndash;641), попознат по демунитивната форма Ираклие или пак ретко како, Ираклиј II, — син на Ираклиј I и неговата внука Мартина, и бил византиски цар во кус период меѓу февруари и септември 641 година.
Тој бил крстен и официјално владеел како флавиј Конатантин Ираклиј, нов о историските извори и византиските пишани текстови се користи името Ираклиј.
Ираклиј најверојатно се родил во Лазика каде неговиот татко бил во поход против Хозрој II од Сасанидското Царство. Тој најверојатно бил четвртиот син на Мартина и Ираклиј, но првиот кој бил без физички деформитет и бил способен да владее.
Кон крајот на владеењето на Ираклиј тој преку влијанието на својата мајка се стекнал со титулата Аввгуст на 4 јули, 638 година, и по смртта на неговиот татко тој бил прогласен за совладетел заедно со неговиот постар полубрат Константин III.
Прераната смрт на Константин III, во мај 641 година, го направила Ираклиј единствен владетел. Но сомнежот дека тој и Мартина го убиле Константин наскоро довело до бунт на војсководачот Валентин, кој го присилил Ираклиј да го прифати неговиот млад внук Констанс II како совладетел. Мартина се обидела да го реши ова со крунисување на нејиниот помлад син Цезар Давид (Тибериј) како цар.
Но ва само ги налутило поддржувачите на Констанс II, и Валентин раширил гласини дека Мартина и Ираклиј имале намера да го отстранат Констанс и неговите поддржувачи. Бунтот кој следел довел до соборување на Мартина и Ираклиј, кои биле подложени на сакатење и биле протерани. Ова било прввладетел да биде подложен на сакатење, практика која најверојатно била превемена од персијците, при што во овој случај бил исечен јазикот на Мартина и носот на Ираклиј. Ништо повеќе не се знае за Ираклиј по неговото соборување и протерување на Родос. Се претпоставува дека умрел подоцна истата година. Констанс II, синот на Константин III, станал единствен владетел.
Тврдина Ловриенац

Тврдината Ловриенац е тврдина која се наоѓа во градот Дубровник, во Хрватска. Тврдината е позната и како ''Гибралтар на Дубровник''. Таа се наоѓа на 37 метри надморска висина. Низ историјата, тврдината е позната како еден од најголемите симболи против Венецијанската Република. Во времето кога градот бил под власт на Венеција, тие требале да изградат кула на местото каде денеска се простира тврдината. Се смета дека доколку успеале во таа намера, тие градот бил го имале под целосна контрола, но сепак граѓаните на Дубровник побргу реагирале од нив. Тврдината била изградена во рок од само три месеци, а по изградбата венецијаните биле принудени заедно со своите бродови да се повлечат кон своите земји.